SKRIFTLIG FORESPØRGSEL P-4023/00

af Maurizio Turco (TDI) til Kommissionen

(12. december 2000)

Om: Støtte til radio- og tv-udsendelser på italiensk

Yder de europæiske institutioner støtte til radio- og tv-udsendelser på italiensk?

Under hvilken betegnelse ydes støtten, efter hvilke kriterier og hvilke procedurer?

Hvilke udsendelser modtager støtte, og hvor stor er støtten til hver enkelt udsendelse?

Hvis der foretages kontrol med udsendelserne, hvilke kriterier anvendes, og hvem foretager kontrollen?

Svar afgivet på Kommissionens vegne af Viviane Reding

(26. januar 2001)

Kommissionen ønsker at henlede det ærede medlems opmærksomhed på Fællesskabets Media-program, som er dets vigtigste program på det audiovisuelle område.

Media-programmet dækker ikke radiospredning. Dets støtte til fjernsynsudsendelser er endvidere målrettet udelukkende mod uafhængige produktionsselskaber, og altså ikke mod fjernsynssendere.

Under Media-programmet ydes der tilskud til uafhængige europæiske produktionsselskaber, der fremstiller europæiske fjernsynsprogrammer (fiktion, tegnefilm, dokumentarfilm) under deltagelse af mindst to fjernsynssendere fra mindst to af de lande, der deltager i Media-programmet. Fjernsynsprogrammet skal vare mindst 25 minutter og må ikke have været sendt før fristen for den pågældende indkaldelse af forslag. Udnyttelsesrettighederne skal fra de fjernsynssendere, der deltager i produktionen, overdrages til producenten efter en licensperiode på højst syv år.

Under Media II-programmet er der seks italienske fjernsynsprojekter, der har modtaget støtte i form af et tilskud fra Fællesskabet på i alt 990 000 EUR.

>TABELPOSITION>

Foruden Media-programmet har budgetmyndigheden siden 1998 ydet støtte over konto B3-2016 til nysskabende og flersprogede radio- og fjernsynsinitiativer og pilotprojekter på områderne elektronisk distribution af materiale og elektroniske produktionsnet, i form af tilskud, som ikke kan overstige 50 % af programmets samlede udgifter. De kvalitative kriterier vedrørende indholdet består i, at projekter enten skal være rettet mod den operationelle fase af gennemførelse af europæiske digitale radiotjenester (aktion 1) eller flersprogede europæiske fjernsynskanaler/grupper af fjernsynskanaler (aktion 2), pilotprojekter på området distribution af elektronisk indhold (aktion 3) eller elektroniske produktionsnetværker (aktion 4). Den analyse af sagsakterne, Kommissionen og et panel af uafhængige eksperter foretager, fokuserer i særlig

grad på det indsendte projekts metode og på følgende egenskaber i forbindelse med det initiativ, projektet drejer sig om: Den europæiske dimension; antallet af medlemsstater, der deltager aktivt (mindst fire); flersprogethed (der skal være mindst tre sprog); det europæiske og multikulturelle indholds kvalitet og relevans; det europæiske publikums natur og omfang; initiativpartnernes kapacitet og tværnationale karakter; initiativets nyskabende karakter; anvendelse af den seneste teknologiske udvikling til transmission og udbredelse af programmerne.

De oplysninger, der kræves på ansøgningsskemaet, bruges til at vurdere, om det indsendte projekt kan gennemføres, men også om ansøgeren er i stand til at gennemføre sådanne initiativer effektivt, herunder om ansøgerens finansielle og tekniske kapacitet kan leve op til opgaven.

Der blev i 1998 og 1999 finansieret følgende projekter:

>TABELPOSITION>